ישיבת היכל יצחק

ישיבת היכל יצחק (לנדא) היא ישיבה גדולה חרדית-ליטאית השוכנת בשכונת קריית היובל בירושלים.

תולדות הישיבה 
הישיבה נוסדה בשנת 2015 על ידי הרב ישראל לנדא (ששימש קודם לכן בישיבת נר זרח וכר"מ בישיבת עטרת ישראל) והרב דניאל נתן כהן בברכתו של הרב משה שפירא ובנשיאותו של הרב יוסף חיים קופשיץ, מראשי ישיבת פורת יוסף. הרב לנדא הקים את הישיבה לזכרו של אחיו, הרב יצחק לנדא, ששימש כר"מ בישיבת חברון ונפטר בשנת 2014.

הישיבה החלה לפעול בשכונת קריית משה בירושלים, ומנתה בתחילת דרכה כמאה בחורים. הישיבה גדלה במהירות, ובשנת 2017 מנתה 210 בחורים. עקב הצורך במבנה גדול יותר, העתיקה הישיבה את משכנה לשכונת קריית היובל לקמפוס ששימש בעבר את ישיבת הר המור, שם שוכנת הישיבה עד היום. בשנת 2019 מנתה הישיבה 310 בחורים, ובשנת 2021 מנתה הישיבה 370 בחורים. בשנת 2023 התקבלו לשיעור א' קרוב למאה בחורים.

ראש הישיבה הוא הרב ישראל לנדא, ומשגיח הישיבה הוא הרב יונתן אבר, ששימש קודם לכן כמשגיח בישיבת אור ישראל.

הישיבה מונה כ-400 בחורים. הישיבה מחזיקה בכולל אברכים מצומצם המורכב ברובו מבוגרי הישיבה.

בוגרי הישיבה 
דוד בן ארזה

קישורים חיצוניים 
 
 
 שיעורים מרבני הישיבה באתר קול הלשון
 ישיבת היכל יצחק - תגית באתר כיכר השבת
 ישיבת היכל יצחק - תגית באתר בחדרי חרדים
 ישיבת היכל יצחק - תגית באתר JDN

הערות שוליים 

ירושלים: ישיבות
היכל יצחק
היכל יצחק
קריית היובל